CIRCULARA Nr. 148 


Am convocat Încă de acum o săptămână pe ziarişti 
pentru mâine Marţi 22 Februarie a. c. ora 8 seara, în 
scopul de a încerca să fac unele declaraţii politice pri¬ 
vind atitudinea noastră ca partid, în fata noilor împre¬ 
jurări. 

Deoarece Miercuri 23 Februarie, este ultimul ter¬ 
men pentru facerea declaraţiilor de către funcţionari şi 
Înaintarea demisiilor din partide, mă văd silit a face 
aceste declaraţii astăzi, pentru ca ele să ajungă în timp 
util membrilor noştri. 

Iată aceste declaraţii, pe care le fac în numele fo¬ 
rului conducător al Mişcării legionare; 

Anunţăm pe membrii, că începând cu data de as¬ 
tăzi 21 Februarie 1938, Partidul „Totul pentru Ţară“ nu 
mai există. 

întreaga conducere a căzut de acord, că raţiunea de 
existenţă a Partidului a încetat. 

Toţi cei legaţi până în prezent juridiceşte de acest 
partid, funcţionari de Stat, sau nefuncţionari, sunt des- 
legaţi de toate aceste legături, luându-şi complecta li¬ 
bertate de acţiune. Toate funcţiunile. Şefi de regiuni, 
de judeţe, etc., sunt desfiinţate. Sediile se închid şi se 
dau proprietarilor. 

Motivele care ne-au determinat la această hotărîre 
sunt: 

Decretul Regal Nr. 870 din 17 Februarie 1938, cu¬ 
prinde următoarele dispoziţii: 

a) Funcţionarii Statului nu pot face politică, nu 
mai pot face parte din partide. 

b) Cei ce nu sunt funcţionari, adică restul de ce¬ 
tăţeni, dacă acţionează politiceşte, sunt sancţionaţi. 

c) Conducerea este sancţionată dacă mai dă circu- 
lări ordine, dispoziţiuni. 

Deci suntem aruncaţi din raportul de Drept, în ra¬ 
portul de Forţă. Pe acesta, însă, noi nu-1 primim. Noi 
am înţeles să acţionăm în cadrul legii, manifestându-ne 
credinţele noastre. 

Dacă aceasta n’o putem face, şi dacă orice manifes¬ 
tare de credinţă ne este interzisă, raţiunea de existenţă 
a partidului nostru a încetat. 

Noi nu voim să întrebuinţăm forţa. 

Nu voim să întrebuinţăm violenţa. 

Ne este suficientă experienţa din trecut, când fără 
voia noastră am fost atraşi pe calea violenţii. La orice 
violentare, noi nu mai răspundem în nici un fel: Supor¬ 
tăm. Şi chiar atunci când întreaga naţiune română este 
tratată ca o turmă de animale inconştiente. 

Lovitură de Stat nu voim să dăm. 

Prin esenţa Însăşi a concepţiei noastre noi suntem 
contra acestui sistem. Ea însemnează o atitudine de 
bruscare, de natură exterioară, pe când noi aşteptăm 
biruinţa noastră dela desăvârşirea în sufletul naţiunii, 
a unui proces de perfecţiune omenească. 

Nu vom întrebuinţa aceste mijloace, pentru că ti¬ 
neretul de astăzi, are prea adânc înfiptă conştiinţa mi- 
siunei sale istorice şi a răspunderii sale, pentru a face 
acte necugetate, care să transforme România într’o Spa¬ 
nie însângerată. 

Generaţia noastră întreagă vede bine mănuşa care 
i s’a aruncat. 

Mânuşa aruncată va rămânea, însă, jos. 

Noi refuzăm s’o ridicăm. 

Ceasul biruinţii noastre încă n’a sunat. E încă cea¬ 
sul lor. Dacă generaţia bătrânilor noştri crede că e mai 
bine aşa cum a procedat, noi nu avem să ne amestecăm 
pentru a le da lecţii. 

Ei poartă răspunderea în fata lui Dumnezeu şi a 
Istoriei. 

De altfel părerile mele, simple păreri, asupra ulti¬ 
melor evenimente vor fi fixate într’o scrisoare adre¬ 
sată unuia dintre miniştrii actualului cabinet. 

In acelaş decret regal, se vizează comerţul legionar. 
Pentru a nu da naştere la nici o posibilitate de conflict, 
cu multă durere, renunţăm şi la activitatea comercială, 
întregul comerţ legionar se lichidează. Şefii de între¬ 
prinderi vor anunţa personalul din timp pentru a se 
putea plasa în altă parte. Cei 70 de copii întreţinuţi de 
noi, vor fi trimişi acasă, nemaiputând suporta cheltuia¬ 
la întreţinerii lor. 

In timpul liber care ni se deschide, îndemn pe toţi 
tinerii, să studieze cât mai profund în direcţia mese¬ 
riei lor. 

Dealtfel şi eu, profitând de acest timp, voi pleca 
peste o lună la Roma, pentru a mă ocupa de traducerea 
şi de tipărirea în limba italiană şi franceză, a cărţii me¬ 
le. Deasemenea, voi scrie volumul al II-lea. 

.. ..Şi acum, în ceasul disovării noastre, noi tinere¬ 
tul României,crescuîi în credinţa legionară, mulţumim 
generaţiei bătrânilor oameni politici, pentru modul în 
care s’au purtat cu noi, pentru modul în care ne-a tra¬ 
tat, pentru exemplele de caracter, onoare, demnitate şi 
legalitate, pe care ni le-a dat. 

închizând această tristă pagină, rămânem legaţi 
în duhul lui Moţa, Marin, şi al celorlalţi morţi ai noştri, 
care se roagă pentru noi lui Dumnezeu. 

Credeţi, camarazi din sate din oraşe, din munţi şi 
din câmpii, în viitorul legionar al României, pe care 
nici ura nici uneltirea vicleană, şi nici moartea nu-1 pot 
împiedica. 

Corneliu Zelea-Codreanu 
Bucureşti, 21 Februarie 1938 




Corneliu Zelea Codreanu 

—Si acum, Dle Sima, să iţi mai arăt ceva ca să vezi că iţi 
junosc organizaţia de pistolari. 

Nicki Ştefănescu se duce la acelaşi dulap şi scoate un alt dosar 
cu o mulţime de file. In fruntea dosarului se afla harta României. 
Scoate harta şi o întinde pe birou. Anumite regiuni ale ţării erau 
ştrafate. Altele, albe. 

Vezi, Dta, părţile ştrafate reprezintă judeţele unde dispui 
Dta de organizaţii teroriste. Te rog să nu negi, pentrucă această 
hartă e întocmită in conformitate cu cercetările făcute de toate 
poliţiile şi jandarmeriile din ţară. 

Examinând harta, văd că Banatul figura ca impânzit in între¬ 
gime de echipe teroriste. Continua cu Aradul, Hunedoara, Sibiu 
şi Braşov. In nordul Ardealului, terorismul legionar avea două 
fiefuri: Cluj şi Oradia. In Oltenia nimic. Capitala figura la loc 
de onoare. Având in nord două anexe, Prahova şi Dâmboviţa, iar, 

spre Dunăre, Teleormanul. Dobrogea era înnegrită, afară de ju¬ 
deţul Tulcea. Terorismul legionar se sprijinea in Moldova pe un 
trepied: Iaşi, Bacău şi Covurlui. In Basarabia numai Tighina şi 
Chişinău. In schimb Bucovina căzuse total pradă terorismului 
legionar. 

Privind harta, m’am speriat eu însumi de imensitatea perico¬ 
lului legionar. Intr’adevăr, cu o astfel de organizaţie, care după 
toate pierderile suferite, mai dispune de sute de elemente decise 
să îşi dea viaţa nu se poate lupta. Legiunea avea rădăcini adânci 
in popor, din care îşi reinnoia mereu efectivele. 

M’am ridicat fără să rostesc un cuvânt. Nicki Ştefănescu cre¬ 
dea că sunt copleşit de revelaţiile hărţii şi, prin tăcerea mea, 
confirm rezultatul investigaţiilor lui. In realitate datele mele nu 
coindideau cu ale lui. Fără îndoială că existau organizaţii clan¬ 
destine legionare in toate regiunile indicate pe hartă, dar nu atât 
de numeroase încât să formeze reţele compacte. 

Mă va pune acuma să descopăr constituirea acestor organi¬ 
zaţii? Chiar dacă mi-ar frânge oasele bucăţică cu bucăţică, nu 
aş avea de unde să tom atâta amar de oameni. Oare ce criteriu 
va fi întrebuinţat Nicki Ştefănescu la întocmirea acestei hărţi? 
Atunci mi-a trecut ca un fulger amintirea marilor arestări de le¬ 
gionari săvârşite în Decembrie 1939, in Banat, Arad şi Hunedoara. 
După fioroasa lecţie dată mişcării cu masacrele din Septembrie 
1939, poliţia descopere la două luni o nouă organizaţie în aceste 
judeţe, de peste 500 de elemente. Acest fapt i-a îngrozit. Masacrul 
din Septembrie nu numai că nu a distrus mişcarea, cum credeau 
ei, ci, dimpotrivă, a adâncit mitul ei in masa poporului, creindu-i 
o puternică bază de susţinere. Fenomenul ar fi putut să se întâm¬ 
ple şi în alte regiuni —lucru pe care eu însumi nu îl cunoşteam— 
şi atunci harta lui Nicki Ştefănescu nu era tocmai departe de 
realitate. Nu este exclus ca şi in alte părţi, ca urmare a revoltei 
provocate în popor de ororile din Septembrie, să se fi născut or¬ 
ganizaţii spontane, necontrolate de Centru. 

Dupăce a închis harta cu repartiţia terorismului legionar, 
Nicki Ştefănescu m’a privit cu un aier de triumf: 

—Ei, Dle Sima, iţi recunoşti opera? 

—Da, Domnule Director. Citeam în ochii lui satisfacţia poli¬ 
ţaiului de profesie care a descoperit extensiunea unei organizaţii 
de infractori ai Statului. 

